Projektas

LIETUVOS RESPUBLIKOS 
LIETUVOS BANKO ĮSTATYMO NR. I-678 23 STRAIPSNIO PAKEITIMO
ĮSTATYMAS


2025 m.                  d. Nr.  
Vilnius


1 straipsnis. 23 straipsnio pakeitimas
Pakeisti 23 straipsnį ir jį išdėstyti taip:
„23 straipsnis. Lietuvos banko nuostolio padengimas ir pelno paskirstymas
1. Šio įstatymo nustatyta tvarka patvirtinus paskutinių pasibaigusių finansinių metų finansinių ataskaitų rinkinį, tų metų pelnas skirstomas ar nuostolis dengiamas šiame straipsnyje nustatyta tvarka.
2. Nuostolis dengiamas turimu Lietuvos banko atsargos kapitalu. Kai atsargos kapitalo nepakanka šiam nuostoliui dengti, likęs nepadengtas nuostolis dengiamas paskesnių finansinių metų pelnu.
3. Pelnas skirstomas šia eilės tvarka:
1) ankstesnių finansinių metų nepadengtiems nuostoliams dengti;
2) po paskirstymo pagal šios dalies 1 punkto nuostatas likusi suma ar jos dalis skiriama įstatiniam kapitalui iki šio įstatymo 20 straipsnyje nustatyto dydžio;
3) po paskirstymo pagal šios dalies 2 punkto nuostatas likusi suma ar jos dalis skiriama atsargos kapitalui sudaryti iki Lietuvos banko valdybos nepriklausomu sprendimu, priimtu atsižvelgiant į rizikas ir galimą jų poveikį, nustatytos sumos, ne mažesnės už penkis Lietuvos banko įstatinio kapitalo dydžius;
4) po paskirstymo pagal šios dalies 3 punkto nuostatas likusi suma skiriama Lietuvos banko pelno įmokai į valstybės biudžetą.“

2 straipsnis. Įstatymo taikymas
Šio įstatymo 1 straipsnyje išdėstytas Lietuvos Respublikos Lietuvos banko įstatymo 23 straipsnis taikomas skirstant 2024 metų ir vėlesnių finansinių metų Lietuvos banko pelną ir dengiant nuostolį.


Skelbiu šį Lietuvos Respublikos Seimo priimtą įstatymą.



Respublikos Prezidentas  
